3 กลุ่มยักษ์ใหญ่ตบเท้ายื่นชิงเค้ก “มอเตอร์เวย์” 2 เส้นทาง คาดรู้ผลผู้ชนะปลายปี 62
3 กลุ่มยักษ์ใหญ่ตบเท้ายื่นชิงเค้ก "มอเตอร์เวย์" 2 เส้นทาง คาดรู้ผลผู้ชนะปลายปี 62
3 กลุ่มยักษ์ใหญ่ตบเท้ายื่นชิงเค้ก "มอเตอร์เวย์" 2 เส้นทาง คาดรู้ผลผู้ชนะปลายปี 62
28 มิ.ย. 2562

รายงานข่าวจากกรมทางหลวง เปิดเผยว่า วันนี้ (27มิ.ย.62) กรมทางหลวงได้เปิดให้เอกชนยื่นข้อเสนอการร่วมลงทุนในการดำเนินงานและบำรุงรักษา (O&amp;M) โครงการทางหลวงพิเศษระหว่างเมือง สายบางปะอิน – นครราชสีมา (M6) และ สายบางใหญ่ – กาญจนบุรี (M81) ตั้งแต่ เวลา 09.00 – 15.00 น. โดยมีเอกชนสนใจเข้าร่วมยื่นข้อเสนอในแต่ละโครงการ จำนวน 3 ราย ได้แก่
1.บริษัท ทางด่วนและรถไฟฟ้ากรุงเทพ จำกัด หรือ BEM ยื่นข้อเสนอทั้งสาย M6 และ M81
2.บริษัท ยูนิค เอ็นจิเนียริ่ง แอนด์ คอนสตรัคชั่น จำกัด จำกัด (มหาชน) หรือ UNIQ หรือ UN ร่วมกับบริษัท China Communications Construction Company Ltd. หรือ CCCC โดยยื่นข้อเสนอสำหรับสาย M6 ในนามกลุ่มกิจการร่วมค้า UN-CCCC และสาย M81 ยื่นข้อเสนอในนามกลุ่มกิจการร่วมค้า CCCC-UN
3.กิจกรรมร่วมค้า บีจีเอสอาร์ นำโดย บริษัท บีทีเอส กรุ๊ปโฮลดิ้งส์ จำกัด (มหาชน) หรือ BTS ร่วมกับ บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF บริษัทบมจ.ซิโน-ไทย เอ็นจิเนียริ่ง แอนด์ คอนสตรัคชั่น จำกัด (มหาชน) หรือ STEC และ บริษัท ราช กรุ๊ป จำกัด (มหาชน) หรือ RATCH ยื่นข้อเสนอทั้งสาย M6 และ M81
โดยหลังจากนี้ จะเป็นขั้นตอนการประเมินข้อเสนอของเอกชนที่จะเริ่มในช่วงเดือนกรกฎาคม 2562 และคาดว่าจะทราบผลการคัดเลือกเอกชนเพื่อเสนอคณะรัฐมนตรีพิจารณาเห็นชอบการลงนามสัญญาของทั้ง 2 โครงการในเดือนธันวาคม 2562